এর আগে আমাদের পরিবারকে একঘরে রাখা হয়েছিল। আমি উপজেলা নির্বাহী কর্মকর্তাসহ বিভিন্ন মহলে অভিযোগ করলে ইউএনও সাহেব বিষয়টি সমাধান করে দেন। তবে ইউএনওর নির্দেশ অমান্য করে আবার আমাদের পরিবারকে মঙ্গলবার সকাল থেকে একঘরে করে রেখেছেন মাতব্বররা। আমরা ভেবেছিলাম তারা হয়তো বা আমাদের পরিবারের প্রতি সদয় হবেন কিন্তু দিন যাচ্ছে তত আমাদের পরিবারের প্রতি মাতব্বরদের অত্যাচারের মাত্রা বৃদ্ধিই পাচ্ছে। এমনকি তারা আমার মামাতো বোনের বিয়ের অনুষ্ঠানে পর্যন্ত আমাদের পরিবারকে অংশগ্রহণ করতে দেয়নি। আমরা এই অভিশাপ থেকে মুক্তি পেতে চাই। আমরা এই গ্রামের অত্যাচারী মাতব্বরদের দৃষ্টান্তমূলক শাস্তি চাই।